Stigting hoogste hof toe oor NDZ se mag | Maroela Media
Die Helen Suzman-stigting het die Konstitusionele Hof genader in 'n poging om die parlement en uitvoerende gesag te dwing om hul mag terug te neem.
"Minister Nkosazana Dlamini-Zuma word reeds twee maande lank toegelaat om op haar eie, of saam met die nasionale bevelsraad, wetgewing in te stel as deel van die regering se reaksie tot die Covid-19-pandemie," voer Francis Antonie, direkteur van die stigting, aan.
Die Wet op Rampbestuur gee Dlamini-Zuma, minister van samewerkende regering en tradisionele sake, uiteenlopende magte tydens 'n gebeurtenis soos 'n pandemie. Volgens Antonie berus dié wetgewende en uitvoerende mag ingevolge die Grondwet in die parlement en die uitvoerende gesag.
Die stigting voer in hul hofdokumente aan dat die parlement 'n plig het om wetgewing te aanvaar wat die staat se reaksie reguleer rakende die bedreiging wat Covid-19 inhou en die skade wat dit veroorsaak. "Die uitvoerende gesag het 'n plig om hierdie wetgewing voor te berei en te inisieer vir oorweging, debat en uiteindelik goedkeuring deur die parlement.
Volgens Antonie is die stigting dus gedwing om die Konstitusionele Hof te nader vir 'n bevel om hulle te dwing om hul mag terug te neem.
"Die stigting wil 'n herstel hê van die mag van die parlement en die uitvoerende gesag sodat hulle kan funksioneer soos dit deur die Grondwet vereis word. Hierdie onvervangbare stem van die mense is nou al vir twee maande stil, te midde van die nasionale en wêreldwye krisis. Die tyd het aangebreek dat dit weer sal praat."
Wat het van die DA se hofsaak geword. Enige vordering ?
Old head scarf should remember. That stick you take for others, might turn on you. Power should be taken away from her. Not tomorrow, right now.
Indien die parlement en uitvoerende gesag se pligte weggeneem is, waarom word hulle vergoeding en voordele nie ook soveel verminder nie.
Die "ZUMA" in die naam verklaar haar mag.
Ek sien die de klerk stigting is die laaste tyd doodstil vandat de klerk in die bek geruk is deur Malema.